Nissan Navara nou in SA, vir SA gebou | Netwerk24
'Ons is byvoorbeeld nog altyd gebrandmerk as 'n span wat vuil speel.'
Oorvloed slaptjips uit Europa kan SA boere hard tref
Batterymetale: Sibanye wil Franse fabriek koop
Die Suid-Afrikaanse myngroep Sibanye-Stillwater wil 'n nikkelverwerkingsaanleg in Frankryk vir sowat R1,13 miljard koop.
Kunsteraad sê ná 6 jaar jammer oor hoof se optrede
Die Nasionale Kunsteraad het ná 'n jare lange twis die wit vlag gehys en jammer gesê oor sy hoof se omstrede hantering van 'n finansieringsaansoek.
Deur Liana Mocke 17 Junie 2021 11:17
Kabelo Rabotho, Nissan Suid-Afrika se direkteur, en Shafick Solomons, hoof van die aanleg, by Nissan se aanleg in Rosslyn, Pretoria. Foto: Verskaf
Die Japanse motorvervaardiger het Dinsdag amptelik begin om die Navara-dubbelkajuitbakkies by sy Rosslyn-aanleg te vervaardig en Nissan-aanhangers in Suid-Afrika sal die bakkies nog vandeesmaand kan koop.
Navara-bakkies sal in die derde kwartaal van die jaar na ander lande in Afrika suid van die Sahara uitgevoer word.
Volgens Shafick Solomons, die aanleg se direkteur, is die eerste bakkie wat op eie bodem voltooi gaan word, 'n samevloeiing van 'n intense tydperk van opleiding van Suid-Afrikaanse werknemers om aan Nissan se internasionale standaarde vir gehalte te voldoen en dit te oortref.
Rosslyn gaan volgens hom die middelpunt word waar die Japanse motorvervaardiger ligte kommersiële voertuie vervaardig.
"Die eerste Navara wat by die Rosslyn-fabriek vir die Afrika-mark gebou word, is 'n groot mylpaal vir die Navara-model se reis. Dit is ook 'n bewys van Nissan se betrokkenheid op lang termyn in Afrika en baie mans en vroue se passievolle werk om die projek van die grond af te kry sodat die ikoniese Navara in Afrika, vir Afrika, gebou kan word."
Die nuus volg op Nissan se aankondiging vroeër die maand dat Navara-bakkies binnekort nie meer in Europa vervaardig gaan word nie.
Nissan se fabriek in Barcelona sluit in Desember weens die afname in Europeërs wat bakkies soek, volgens Nissan. Die motorvervaardiger sê die verkope van die bakkies in Europa sal in 2022 eindig.
Rosslyn se fabriek sal, wanneer die vervaardigingslyn ten volle in bedryf is, 43 Navara's per dag kan bou en planne is in die pyplyn om die duurder Navara Pro-4X ook by die aanleg te bou. Die aanleg sal ook mettertyd enkelkajuitbakkies vervaardig.